Freedom

Freedom, ahogy a legtöbb játékban megjelenik

Freedom játékos karakter a Lightway világában - először asztali szerepjátékokban jelent meg, később játékos karakter lett a Lightway 3.0 kalandnak, de ő a főhőse az "On the Path to Freedom" c. magánkalandnak is. Egy fiatal fexir nő, aki a kirnita rabszolgaságban töltötte élete jelentős részét, míg sikerült kivívnia a szabadságát.

## Személyiség

Freedom határozott, lobbanékony, harcias természetű fiatal fexir. Kis termete, és aranyosnak mondható megjelenése dacára általában morcos kisugárzása (és az állandóan magánál hordott, kisebb arzenálnyi fegyver) miatt ezt nem sokan merik megjegyezni neki. A szabadság kérdésére érthető okokból rendkívül érzékeny: saját, rabszolgaként eltöltött éveiről nagyon rossz emlékei vannak, élete legnagyobb eredményeként éli meg, hogy el tudott szabadulni (ezért választotta, saját magának a "Freedom" nevet - és soha nem vett fel vezetéknevet, ezáltal a legtöbben azonnal tudják, hogy milyen háttérből származik). Nem mondható butának, talpraesett, és rendelkezik egyfajta praktikus, harcias intelligenciával, de mivel testőrnek képezték, ezért a tárgyi tudása erősen hiányos. Nagyjából tud olvasni, a fegyverekhez, és egyes gépekhez magas szinten ért, de komolyabb oktatást sosem kapott.

Noha hirtelen haragú, és agresszívnek mondható, érdemes megjegyezni, hogy Freedom alapvetően jóindulatú személyiség: nem habozik, ha általa rossz embernek azonosított alakkal kerül szembe, de segítőkész és védelmező természet, ha valakit kedvel, vagy ártatlannak és kiszolgáltatottnak tart. Nem beszél sokat, jellemzően társaságban is inkább visszahúzódik, és a fegyvereivel van elfoglalva, de fontos döntésekben azért jellemzően kinyilvánítja a véleményét.

## Kinézet

Freedom nagyjából 140 centi magas és nem egészen 40 kilós, kistermetű fexir nő, enyhén lekerekített fülekkel és bojtos farokkal. Noha tudja változtatni a szőrzete és a haja színét, de általában preferálja a szőkés/világosbarna színeket. A haját jellemzően összefogja, de a copfja is szinte mindig kócos kicsit.

Öltözködésében, csatákon kívül preferálja a kényelmes, laza ruhákat: gyakran hord ujjatlant, shortot, dzsekit, bakancsot. Amikor csatába megy, jellemzően egy biztonsági páncél van rajta: a fexirek állóképessége nem a legjobb és bár ügyes a fegyverekkel, és jobban ki tudja használni az erejét, mint a legtöbbek (az On the Path to Freedom első jeleneteiben kiderül, már óvodáskorban erősebb, mint a legtöbb korabeli fexir) ezzel ő is tisztában van. A lőfegyvereken kívül szinte mindig vannak nála kések is, hogy ha esetleg közelharcba keveredik, akkor se szoruljon sarokba,

## Története

### On the Path to Freedom

A kaland kezdetekor Freedom még óvodáskorú, az Androgün Angyal kirnita hajó fedélzetén nevelkedik sok más társával együtt. Gépanyában növesztették, így valódi szülőfigurákkal sosem rendelkezett, lényegében két óvónő, Pure és Keeper álltak hozzá a legközelebb: bár megjegyzi, hogy igazából mindig volt egy olyan érzése, mintha nem számíthatna tőlük igazi biztonságra. Amikor egy csapat kirnita fexir kölykökért jön, Freedomot is kiszemelik - a lány megharapja az egyikük kezét, mire a "verembe", egy Krayes nevű férfihez viszik, aki rögtön szembeállítja egy korabeli, esetlenebb kölyökkel. Freedom bár erősebb a fiúnál, és félti az életét, de egyben megsajnálja. A fiúval, Shininggal végül egyezséget kötnek, a lány legyőzi de elfelezik a vacsoráját. Ő vezeti be verem mindennapjaiba is, mutatja meg neki a titkokat, és Freedom lényegében az első szövetségesre, talán barátra is talál a személyében.

Néhány héttel a bekerülése után az egyik kamasz fexir megöl egy másikat egy kihegyezett fogkefével, ezért Kyares megbünteti a fiatalokat, lekapcsolja a fűtést a részlegükben. Freedomnak eszébe jut, hogy ha két takaró alatt összebújnak, jobbak a túlélési esélyeik Shininggal - ez kezdetben mindkettejüknek kellemetlen, mivel a fexirek között tabu az érintés, de végül arra jutnak, hogy ez a legjobb lépés. Az első pár órában elfeleznek egy darab csokoládét is, amit Shining az egyik őrtől lopott. Hamarosan megjelenik egy kamasz fexir, Whiplash, akit a társai kizártak a saját részlegükről, viszont kiszúrja a két gyereket, és felajánlja, hogy megmutatja az egyik nyitva maradt fűtőcsövet, ha ő is bebújhat a takarók alá. Freedomék végül beleegyeznek, így már hárman próbálják túlélni a hideget. (Ekkor hangzik el Freedom eredeti, rabszolgaként kapott neve, a Biter - Harapós is)

Folytatása következik...

### Size isn't everything - asztali szerepjáték

Freedom ugyancsak feltűnt egy asztali szerepjáték sorozatban, amelynek során már a kirniták uralma alól kiszabadulva egy kisebb hajón utazó zsoldoscsapat tagja, két társával együtt. Ennek során egy különleges tárgy megszerzésére kérik fel őket, amelynek során a kíváncsiságuk az űr egyre távolabbi régióiba sodorja a csapatot.

## Érdekességek

* Freedom karakterének elsődleges alapja Fenris volt a Dragon Age-ből. Sokáig - részben pont az ihletés miatt - töprengtem, hogy férfi, vagy női karakterként írjam meg. Végül, részben a karakterkép miatt lett nő (ami tökéletesen visszaadta azt a stílust, amit szerettem volna bemutatni vele), részben pedig azért, mert asztali szerepjátékban sokkal könnyebb a játékossal azonos nemű figurát irányítani.
* A karakterképe Siege az Arknights játékból.
* A japán szinkronhangjának Kawasumi Ayakot képzelem (ez a szinkronszínésznő adja a hangját Siege-ként is). Angol szinkronja Kate Higgins, magyar pedig Nemes Takách Kata lenne.
* A Lightway kaland mesélőjének köszönhetően Freedom is kapott egy HeroForge figuratervet: